Policajac za kojega se otkrilo da je ljetos za novac založio službeni pištolj udaljen je iz službe, a protiv njega će osim kaznene prijave za pronevjeru biti pokrenut i disciplinski postupak, doznaje se u srijedu u splitskoj policiji.

Policija je nad svojim kolegom u utorak dovršila kriminalističko istraživanje i utvrdila da je policajac u srpnju, dok je bio na bolovanju, založio službeni pištolj za novčani iznos od nekoliko tisuća kuna.

Protiv njega je podnesena kaznena prijava, udaljen je iz službe, a pokrenut će se i disciplinski postupak, kažu u policiji.